elektret
Store norske leksikon,Realfag,Fysikk,Elektromagnetisme
Elektret er en type dielektrisk materiale, for eksempel kvarts, som kan opptre i ladd tilstand eller polarisert slik at den ene siden av et stykke av materialet er negativt elektrisk ladd og den andre positivt ladd.
Elektreter har vært brukt i mikrofoner, i kopimaskiner og i enkelte typer partikkelfiltre. Fysiske egenskaper til elektreter Hvis et elektret smeltes og utsettes for et elektrisk felt, blir det polarisert. Dersom det blir avkjølt slik at det størkner mens det er i det elektriske feltet, vil det beholde sin polarisasjon når det elektriske feltet fjernes.Et slikt legeme er en elektrostatisk analog til en magnet. Dette ga opphav til navnet elektret (en kombinasjon av elektrisk og magnet) som denne typen materialer fikk av den britiske fysikeren Oliver Heaviside i 1885. Produksjon av elektreter Elektreter kan produseres ved å smelte et dielektrisk materiale, og så avkjøle det slik at det størkner mens det befinner seg i et elektriske felt. Alternativt produseres elektreter ved å injisere elektrisk ladde partikler i et isolerende dielektrisk materiale. Les mer i Store norske leksikon magnet elektromagnetisme